CELEX: 32021R2142
Language: sk
Date: 2021-12-03 00:00:00
Title: Nariadenie Komisie (EÚ) 2021/2142 z 3. decembra 2021, ktorým sa mení nariadenie (ES) č. 1881/2006, pokiaľ ide o maximálne hodnoty obsahu alkaloidov ópia v určitých potravinách (Text s významom pre EHP)

6.12.2021   
               
               
                  SK
               
               
                  Úradný vestník Európskej únie
               
               
                  L 433/8
               
            
         NARIADENIE KOMISIE (EÚ) 2021/2142
         z 3. decembra 2021,
         ktorým sa mení nariadenie (ES) č. 1881/2006, pokiaľ ide o maximálne hodnoty obsahu alkaloidov ópia v určitých potravinách
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (EHS) č. 315/93 z 8. februára 1993, ktorým sa stanovujú postupy Spoločenstva u kontaminujúcich látok v potravinách (1), a najmä na jeho článok 2 ods. 3,
         keďže:
         
                     (1)
                  
                  
                     Nariadením Komisie (ES) č. 1881/2006 (2) sa stanovujú maximálne hodnoty obsahu určitých kontaminantov vrátane alkaloidov ópia v potravinách.
                  
               
                     (2)
                  
                  
                     Makové semená sa získavajú z maku siateho (Papaver somniferum L.). Rastlina maku siateho obsahuje alkaloidy ópia ako morfín a kodeín. Makové semená neobsahujú alkaloidy ópia, alebo obsahujú len veľmi nízke hladiny, ale môže nastať ich kontaminácia alkaloidmi v dôsledku škôd spôsobených hmyzom alebo prostredníctvom vonkajšej kontaminácie semien počas zberu, keď sa na semenách zachytávajú čiastočky prachu z makoviny (vrátane steny tobolky).
                  
               
                     (3)
                  
                  
                     Európsky úrad pre bezpečnosť potravín (ďalej len „úrad“) prijal v roku 2018 aktualizáciu vedeckého stanoviska k alkaloidom ópia v makových semenách (3). Úrad potvrdil akútnu referenčnú dávku (ARfD) 10 μg morfínu/kg telesnej hmotnosti (bw) a dospel k záveru, že koncentrácia kodeínu vo vzorkách makových semien by sa mala zohľadniť tak, že sa kodeín prepočíta na ekvivalenty morfínu faktorom 0,2. ARfD je preto skupinová ARfD pre morfín a kodeín vyjadrená v ekvivalentoch morfínu. Odhady akútnej expozície naznačujú, že skupinová ARfD sa pravdepodobne prekročí najmä v prípade konzumácie veľkých porcií alebo konzumácie potravín obsahujúcich nespracované makové semená.
                  
               
                     (4)
                  
                  
                     Preto by sa v prípade makových semien uvádzaných na trh pre konečného spotrebiteľa a v prípade pekárenských výrobkov, ktoré obsahujú makové semená alebo z nich odvodené produkty, mali stanoviť maximálne hodnoty obsahu morfínu a kodeínu vyjadrené v ekvivalentoch morfínu. Uvedené hodnoty obsahu by sa mali stanoviť so zohľadnením toho, že obsah alkaloidov v surových makových semenách sa môže spracovaním potravín v konečnom výrobku znížiť o 25 – 100 %. Keďže výrobcovia pekárenských výrobkov by mali mať k dispozícii podrobné informácie o makových semenách používaných ako zložky v pekárenských výrobkoch, a to vrátane informácií o obsahu ekvivalentu morfínu, dodávateľ makových semien by mal tieto informácie výrobcovi pekárenských výrobkov poskytnúť.
                  
               
                     (5)
                  
                  
                     Nariadenie (ES) č. 1881/2006 by sa preto malo zodpovedajúcim spôsobom zmeniť.
                  
               
                     (6)
                  
                  
                     S cieľom umožniť hospodárskym subjektom pripraviť sa na nové pravidlá zavedené týmto nariadením je vhodné poskytnúť primeraný čas dovtedy, kým sa maximálne hodnoty obsahu nebudú uplatňovať. Okrem toho je vhodné stanoviť prechodné obdobie pre potraviny, ktoré boli zákonne uvedené na trh pred dátumom uplatňovania tohto nariadenia.
                  
               
                     (7)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Príloha k nariadeniu (ES) č. 1881/2006 sa mení v súlade s prílohou k tomuto nariadeniu.
         
         
            Článok 2
            Potraviny uvedené v prílohe, ktoré boli zákonne uvedené na trh pred 1. júlom 2022, môžu zostať na trhu až do dátumu ich minimálnej trvanlivosti alebo dátumu ich spotreby.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 1. júla 2022.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. decembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. ES L 37, 13.2.1993, s. 1.
         
            (2)  Nariadenie Komisie (ES) č. 1881/2006 z 19. decembra 2006, ktorým sa ustanovujú maximálne hodnoty obsahu niektorých kontaminantov v potravinách (Ú. v. EÚ L 364, 20.12.2006, s. 5).
         
            (3)  Aktualizácia vedeckého stanoviska k alkaloidom ópia v makových semenách. Vestník EFSA (EFSA Journal) (2018) 16(5):5243, s. 119, https://doi.org/10.2903/j.efsa.2018.5243
      
      
         
            PRÍLOHA
            V oddiele 8 prílohy k nariadeniu (ES) č. 1881/2006 sa dopĺňa tento zápis 8.5:
            
               
                           „Potraviny (1)
                        
                        
                           Maximálna hodnota obsahu (mg/kg)
                        
                     
                           8.5.
                        
                        
                           
                              Alkaloidy ópia
                               (*1)
                           
                        
                        
                            
                        
                     
                           8.5.1.
                        
                        
                           Celé, mleté alebo drvené makové semená uvádzané na trh pre konečného spotrebiteľa
                        
                        
                           20
                        
                     
                           8.5.2.
                        
                        
                           Pekárenské výrobky (*2), ktoré obsahujú makové semená a/alebo z nich odvodené produkty (*3)
                           
                        
                        
                           1,50